તેમણે જણાવ્યું કે, અખાડાનાં પ્રારંભમાં પિતાજી રમણલાલ હાડવૈદ્યની સાથે આવતો હતો. ભગવાનની ભક્તિ અંગ-નિદર્શન કરીને કરવામાં આવે છે. અગાઉ એક અખાડો હતો, ત્યારબાદ ત્રણ અખાડા થયા અને એ સંખ્યા ૪૫ સુધી પહોંચી હતી. અત્યારે ૩૦ અખાડા નીકળશે. આજના ટેકનોલોજીના સમયમાં લોકો કમ્પ્યૂટર તરફ વધુ ઝોક ધરાવતા થયા છે, પરંતુ શરીર-સૌષ્ઠવ અને તંદુરસ્તી માટે જોઈએ એટલો સમય ફાળવતા નથી. આહાર-વિહારની ટેવ પણ સુધારવી જોઈએ. દીર્ઘાયુ બનવા માટે અને શરીર-સૌષ્ઠવ અને તંદુરસ્તી કેળવવા માટે સમય ફાળવવો જોઈએ.